Kanal Suez

An Kanal Suez ((Arabe: قناة السويس‎ Qanāt al-Sūwais) na bisto man sa bansag niyang "An Tinampo paIndya), sarong artipisyal na salog sa Ehipto na nagsusumpay kan Dagat Mediterraneo sa Pulang Dagat. Binuksan kan Nobyembre 1869 pakalihis sampolong taon na paghohonggad, ini nagin madalian an pagbyaheng dagat haleng Europa pasiring Asya na dai na malikaw sa kontinente nin Aprika. An terminal kaini sa amnayan yaon sa Doongan Said asin sa habagatan yaon sa Doongan Tawfik sa Suez, kun saen sa bandang solnopan kan kosa kaini yaon namomogtak an siyudad nin Ismailia.

Kan enot ini hinaman, an kanal may laba na 164 km (102 mi) asin 8 m (26 piye) an rarom. Kan ini mas pang pinalakbang, pinalaba asin pinararom, an kanal nagsusukol nang 193.30 km ((120.11 mi) an laba', 24 m (79 piye) an rarom asin 205 metro (673 piye) an lakbang sa taon na 2010.

An kanal naagi sa Ballah By-pass asin sa Danaw Great Bitter.Suez Canal Authority Mayo ini nin mga barat na nakontrol kan bulos asin libre sana an agos na magdalihig. An tubig kan Kanal sa bandang amnayan kan Danaw Great Bitter nabulos paamnayan kun imbyerno asin pahabagat kun summer. An sulog sa bandang habagatan kan danaw narikas naluya depende sa pagtaob kan Suez.Suez Canal Authority

An kanal rogaring asin pig'aasikaso  kan Suez Canal Authority kan Arabong Republika nin Ehipto. Sa tratado internasyunal, an kanal pwede gamiton "sa panahon nin gera o toninong man, kan arin man na sasakyan dagat, pangkomersyo o panggera man,  na mayong pagbisto sa kun anoman na pigdadarang bandera." Constantinople Convention of the Suez Canal of 2 March 1888 still in force and specifically maintained in Nasser's Nationalisation Act.

 Mga panluwas na takod 

 The suez canal official government website
 Darius the Great's Suez Inscriptions 
 Constantinople Convention of the Suez Canal, 1888 
 Encyclopedia of the Orient: Suez Canal * Entrance of the Suez Canal – 1882

 Toltolan 


Kategorya:Mga edipisyo asin estrukturang nahaman kan 1869
Kategorya:Mga kanal na agihan nin bapor
Kategorya:Mga kanal sa Ehipto
Kategorya:Heograpiya kan Ehipto